KBANK ร่วง 3% แพนิกตั้งสำรองเพิ่ม เสี่ยง STARK เบี้ยวหนี้หุ้นกู้ 5 พันล้าน
KBANK ร่วง 3% มาที่ 127 บาท คาดนักลงทุนขายหุ้นลดความเสี่ยง กังวล STARK เบี้ยวหนี้หุ้นกู้ 5 พันล้านบาท หลังมีปัญหาการเงิน ส่งผลตั้งสำรองเพิ่ม ฉุดกำไรปี 66 ลดลง
KBANK ร่วง 3% มาที่ 127 บาท แพนิกตั้งสำรองเพิ่ม หวั่น STARK เบี้ยวหนี้หุ้นกู้ 5 พันล้านบาท หลังมีปัญหาการเงิน
20 เม.ย. 2566

ผู้สื่อข่าวรายงานว่า วันนี้ (20 เม.ย.66) ราคาหุ้นธนาคารกสิกรไทย จำกัด (มหาชน) หรือ KBANK ล่าสุด ณ เวลา 10:14 น. อยู่ที่ระดับ 127 บาท ลบ 4.50 บาท หรือ 3.42% สูงสุดที่ระดับ 129.50 บาท ต่ำสุดที่ระดับ 126.50 บาท ด้วยมูลค่าซื้อขาย 2.25 พันล้านบาท

ทั้งนี้บล.กรุงศรี พัฒนสิน ระบุในบทวิเคราะห์ว่า มีมุมมอง Slightly Negative Sentiment ต่อประเด็นข่าว STARK เสี่ยงผิดนัดหนี้ KBANK และ SCB เพราะค่าใช้จ่ายในการตั้งสำรอง (ECL) มีแนวโน้มเพิ่มขึ้น
โดยเบื้องต้น STARK มีเงินกู้จากทางธนาคารทั้งหมด ณ งวด 9 เดือนแรกของปี 65 ที่ 8.61 พันล้านบาท ซึ่งมีรายงานข่าวว่าธนาคารที่ปล่อยกู้ STARK ได้แก่ KBANK มีมูลค่าประมาณ 5 พันล้านบาท ทั้งนี้หากข่าวข้างต้นเป็นจริง ในกรณีที่แย่ที่สุด ภายใต้สมมติฐาน KBANK ปล่อยกู้อยู่ที่ 5 พันล้านบาท ส่วน STARK อยู่ในกลุ่มลูกหนี้ชั้น 1 ( stage 1 ) จะทำให้ KBANK ต้องตั้งสำรองเพิ่ม 88% ของมูลหนี้ โดย KBANK ต้องตั้งสำรองเพิ่มอยู่ที่ 4.4 พันล้านบาท กระทบต่อกำไรสุทธิปี 66 ของ KBANK คาดที่ 3.97 หมื่นล้านบาท มี downside ที่ 8% กระทบต่อราคาเป้าหมายปี 66 ที่ 160 มี downside ที่ 10 บาท
อย่างไรก็ดีบล.กรุงศรี พัฒนสิน ได้สอบถามข้อมูลจากทางธนาคาร ยังไม่มีการให้ความเห็นต่อประเด็นดังกล่าว